ไฟไหม้หญ้าลามติดที่พักคนงานย่านดอนเมืองวอด 5 ห้อง ไร้เจ็บ-ตาย 
เครดิตภาพจาก: ฐานดับเพลิงดอนเมือง,เกิดเหตุเพลิงไหม้หญ้า ก่อนลามห้องพักคนงานหลังวัดสายอำพันธ์เอมสาร เขตดอนเมือง วอด 5 ห้อง โชคดีเมื่อช่วงเช้าคนงานเพิ่งย้ายของออก อีกจุดมีรายงานเหตุเพลิงไหม้ ด้านหลังชุมชนบูรพา 24 ล่าสุดยังไม่ทราบสาเหตุ,เมื่อเวลา 16.00 น. วันที่ 24 เม.ย.59 ฐานปฏิบัติการดับเพลิง และกู้ภัยดอนเมือง ได้รับแจ้งจากห้องวิทยุ สน.ดอนเมือง มีเหตุเพลิงไหม้หญ้าใกล้บ้านเรือนประชาชน และกำลังลุกลามเพิงพักคนงานจำนวนหลายห้อง ด้านหลังวัดสายอำพัน แขวงและเขตดอนเมือง กรุงเทพฯ จึงรุดตรวจสอบที่เกิดเหตุพร้อมรถน้ำจากสำนักงานเขตดอนเมือง และรถน้ำจากสำนักป้องกันและบรรเทาสาธารณภัย กรุงเทพมหานคร จำนวน 3 คัน ,ที่เกิดเหตุเป็นป่ากก อยู่ด้านหลังซอยประชาอุทิศ 4 แยก 6 แขวงและเขตดอนเมือง กรุงเทพฯ มีเนื้อที่ประมาณ 20 ไร่ พบเพลิงกำลังลุกไหม้ป่ากกเป็นวงกว้าง อีกทั้งยังพบเพลิงกำลังลุกไหม้ที่พักคนงานที่ปลูกสร้างอยู่ริมป่ากกอยู่ เจ้าหน้าที่จึงระดมฉีดน้ำแต่ไม่ทันการณ์ ทำให้เพิงพักคนงานถูกไฟไหม้เสียหายไปจำนวน 5 ห้อง โชคดีที่เมื่อช่วงเช้าคนงานเพิ่งย้ายของออกไปก่อนหน้านี้ ทั้งนี้เพลิงยังไหม้ลุกลามป่ากกอย่างต่อเนื่อง ,ด้านนายศิววงศ์ วงค์พิชญา สมาชิกสภาเขตดอนเมือง กล่าวว่า หลังจากที่ได้รับแจ้งเหตุได้ประสานรถน้ำของ กทม. และรถน้ำจาก สปภ.ย่อยดอนเมืองให้ร่วมสนับสนุน เนื่องจากจุดเกิดเหตุไม่มีแหล่งน้ำธรรมชาติ ประกอบกับบางจุดรถน้ำเข้าไม่ถึง จึงต้องใช้เครื่องสูบน้ำขนาดเล็กต่อจากรถน้ำเข้าไปยังจุดเกิดเหตุ ซึ่งต้องใช้เวลาพอสมควรในการควบคุมเพลิง มีรายงานว่าขณะเดียวกันมีเหตุเพลิงไหม้อีกที่บริเวณด้านหลังชุมชนบูรพา 24 ถนนเวฬุวนารามอีกด้วย ซึ่งในพื้นที่ดอนเมืองมีรายงานการเกิดเหตุเพลิงไหม้หญ้ามาแล้วกว่า 30 ครั้ง นับตั้งแต่ต้นเดือนเมษายนเป็นต้นมา ซึ่งแต่ละครั้งยังไม่ทราบสาเหตุการเกิดไฟไหม้แต่อย่างใด.
เกิดเหตุเพลิงไหม้หญ้า ก่อนลามห้องพักคนงานหลังวัดสายอำพันธ์เอมสาร เขตดอนเมือง วอด 5 ห้อง โชคดีเมื่อช่วงเช้าคนงานเพิ่งย้ายของออก อีกจุดมีรายงานเหตุเพลิงไหม้ ด้านหลังชุมชนบูรพา 24 ล่าสุดยังไม่ทราบสาเหตุ
ไฟไหม้,เพลิงไหม้,ไฟไหม้หญ้า,ไฟลุกลาม,ที่พักคนงาน,เพิงพักคนงาน,วัดสายอำพันธ์เอมสาร,ชุมชนบูรพา24,วอด,ดอนเมือง,ควบคุมเพลิง,ข่าว,ไทยรัฐออนไลน์,ข่าวทั่วไทย